Spørgsmål: Vi har ledt efter en opskrift på Belgiske Vafler , I ved de der store "tykke" nogen man kan købe fx på Strøget i Kbh, i Tivoli osv... .. men det er åbenbart nogle meget hemmelige vafler, for nogen opskrift kan vi IKKE finde.. Masser af opskrifter på alm vaffler, altså dem der kommer i et vaffeljern, og dejen minder lidt om pandekagedej. ER der nogen derude, der ved hvor vi kan finde en (god) opskrift på de Belgiske Vafler????? På forhånd tak for hjælpen 
Svar: Hej. Jeg bruger denne opskrift til at lave store, tykke vafler med. Håber den falder i god jord. Mvh Belgiske vafler, ca. 10 stk.:  125 g smør  100 g sukker (jeg brugte ca. 75 g rørsukker)  2 tsk. vaniliesukker  2 æg  250 g mel  1 tsk. bagepulver  2 dl mælk  Pisk smørret godt med en el-mikser først, så det bliver som skum. Tilsæt sukker, vaniliesukker og æg, rør det godt sammen. Bland melet og bagepulver, pisk det i ved laveste hastighed. Tilsæt tilsidst mælken, mens der stadig piskes ved laveste hastighed. Når mælken er pisket nogenlunde ind i dejen, piskes der videre på højeste hastighed i 2-3 minutter. Dejen skal være ret tyk (som grød), hvis den er for tyk, kan den fortyndes med lidt mere mælk. Varm vaffeljernet op, pensl med lidt smeltet smør den første gang og så behøves det ikke at gøres mere. Bag dem ca. 2½-3 minutter, til de er gyldne. Læg dem på en bagerist, så de ikke blive bløde.